**Julkinen**

**TYÖSUHDEKEKSINTÖLAUTAKUNTA LAUSUNTO 7/2010**

Hakija Työntekijä A

Vastapuoli Työntekijä B

Asia Varsinainen keksijä

Vireille 24.11.2010

Annettu 17.05.2011

SELOSTUS ASIASTA

A on ollut  kahdessa määräaikaisessa työsuhteessa B-yhtiöön ajalla 01.12. 2006 - 31.08.2007.

A on ilmoittanut 11.07.2007 tekemästään keksinnöstä  keksintöilmoituksen työnantajalle.

B on 16.08.2007 antanut päätöksen olla ottamatta oikeuksia keksintöön. Perusteluna, ettei A:n

keksintö ole patentoitavissa erään estejulkaisun nro xx  johdosta. Oikeudet keksintöön siten palautettu keksijälle.

TYÖSUHDEKEKSINTÖLAUTAKUNNAN LAUSUNTO

B:lle on tehty kaksi samaan prosessiin liittyvää keksintö-

ilmoitusta. Näistä ensimmäinen, patenttiin johtanut ilmoitus, tehtiin 17.07.2006.

A on ollut työsuhteessa B:hen ajalla 01.12.2006 - 31.08.2007.

A on keksijäryhmänsä kanssa tehnyt työnantajalle toisen keksintöilmoituksen 11.07.2007.Työnantaja on antanut

vastaanottokuittauksen keksintöilmoituksesta ja päättänyt olla ottamatta oikeuksia keksintöön. Perusteena on ollut se,

että A:n keksintöilmoituksen mukainen keksintö ei ollut patentoitavissa, koska sille on löytynyt estejulkaisu.. Oikeudet

keksintöön on siten palautettu.

A ei ole ollut keksijänä, eikä edes B:n palveluksessa silloin, kun ensimmäisen keksintöilmoituksen mukainen patenttiin johtanut

keksintö on tehty. Hän oli keksijänä myöhemmin tehdyssä keksintö-ilmoituksessa. Tämä keksintö ei ole ollut uusi eikä patentoitavissa.

A väittää olevansa keksijä. Työnantaja puolestaan on kiistänyt asian. Lautakunnalle toimitetut lukuisat lausumat ja vastineet

eivät ole tuoneet lisävalaistusta asiaan.

Työsuhdekeksintölain 11 §:n mukaan työsuhdekeksintölautakunnan tehtävänä on antaa lausuntoja työsuhdekeksintölain

soveltamista koskevissa asioissa.  Tässä tapauksessa kyse on kuitenkin patenttilain 65 §:n 1 momentin 1 kohdan mukaisesta

riidasta paremmasta oikeudesta keksintöön, joka kuuluu Helsingin käräjäoikeuden ratkaistavaksi.

Tämän vuoksi työsuhdekeksintölautakunta ei ole toimivaltainen antamaan lausuntoa A:n lausuntopyyntöön.

Eero Mantere Leena Lehtonen

puheenjohtaja sihteeri

Asian ratkaisuun ovat osallistuneet: Eero Mantere, Marja-Leena Mansala, Mari Komulainen, Piia Vuoti, Tiina Aitlahti, Mikko Raassina, Ralf Forsen ja Christina Karlia-Palomäki. Ratkaisu on yksimielinen.